เรื่องร้องเรียน: มาติดต่อราชการที่สำนักงานเขต ตอน12.30 น ขับรถเข้าบริเวณสำนักงานเขตแล้ว สอบถามรปภ ว่าสามารถจอดที่ไหนได้บ้าง ซึ่งที่จอดเกือบเต็มเข้าใจได้  แต่ รปภ แจ้งว่าให้ไปจอดข้างนอก ให้ถอยรถออกไป ลานจอดด้านในสำนักงานเขตสำหรับเจ้าหน้าที่เท่านั้น   การมาติดต่อราชการสำนักงานเขตมีการอำนวยความสะดวกให้ประชาชนอย่างไร ที่จอดรถของสำนักงานเขตซึ่งเป็นสถานที่ราชการมีไว้เพื่อบริการประชาชนหรือไม่อย่างไร
การดำเนินการของเจ้าหน้าที่: ฝ่ายปกครองได้ดำเนินการสอบถามเจ้าหน้าที่รักษาความปลอดภัยแล้วทราบว่าในเวลาดังกล่าวมีประชาชนเข้ามาติดต่อราชการและจอดรถยนต์ในพื้นที่ใต้อาคารสำนักงานเขตและบริเวณเสาธงหน้าอาคารสำนักงานเขตจนเต็มพื้นที่การให้บริการ ทั้งนี้ได้ตักเตือนเจ้าหน้าที่รักษาความปลอดภัยในการให้ข้อมูลกับประชาชนแล้ว   สำหรับพื้นที่จอดรถสำหรับประชาชนที่มาติดต่อราชการ สามารถจอดรถได้ในในช่องจอดรถยนต์ทั้งพื้นที่ใต้อาคาร และบริเวณเสาธงหน้าอาคารสำนักงานเขต แต่เนื่องจากพื้นที่มีจำกัด อาจทำให้ในบางช่วงเวลาส่งผลให้ประชาชนที่มาติดต่อราชการไม่ได้รับความสะดวก ฝ่ายปกครอง สำนักงานเขตหลักสี่ ต้องขออภัยมา ณ ที่นี้
ความเห็นของผู้แจ้ง: ขอบคุณและเข้าใจว่าสถานที่จอดมีจำกัด อยากเสนอให้ทางเขตหาพื้นที่ใกล้เคียง เป็นที่จอดรถ เพื่อลดปัญหาที่จอดและการรถจอดขวางการจราจรหน้าสำนักเขต ขอบคุณสำนักงานเขตที่รับเรื่องและแก้ไขปัญหาได้รวดเร็วมาก
พื้นที่: แขวงทุ่งสองห้อง เขตหลักสี่ กรุงเทพมหานคร